Az európai Renault eladások 12%-a elektromos - Villanyautósok
Az európai Renault eladások 12%-a elektromos
2020-02-21 2020-02-21 Szűcs Gábor 0 Comments Dacia, Renault, Renault City K-ZE, Renault Kangoo, Renault Kangoo Z.E, Renault Master, Renault Master Z.E., Renault Twingo ZE, Renault Zoe
Franciaországban 2020 januárban 8,2%-os piaci részesedést értek el a tisztán elektromos autók, írtuk február elején. Az insideevs.com most a Renault januári számait közölte, amely még ezt a remek eredményt is magasan túlszárnyalta, ugyanis Európában a Renault által értékesített új autóknak 12%-a volt elektromos. A legnépszerűbb autó természetesen az új Zoe, amelyből összesen 9873 példány talált gazdára. A legtöbb Zoe a francia piacon kelt el, 5471 darab, azaz több mint az összes Zoe eladás fele otthon történt.
A típus egész Európában népszerű, 9782 autót adtak el a kontinensen, és mindössze 91 Zoe került Európán kívüli országokba. A tisztán elektromos Renault Kangoo ZE kisteherautó eladásai is jól alakultak, a 743 teljes eladásból 723 Európában talált gazdára. A nagyobb méretű Renault Master 3 ZE-ből viszont egyelőre mindössze 16 példányt vásároltak meg, az összes az európai utakra került.
Sokan várják már a Dacia első elektromos autóját, amelynek bemutatójára 2 héten belül sor kerül a Genfi Autószalonon. Az autó minden valószínűség szerint nagyon hasonlít majd a Kínában forgalmazott Renault City K-ZE modellre, amelyből januárban 180 példányt sikerült eladni. A Dacia márkanév alatt forgalomba kerülő kisautó mellett a Renault saját kínálatában hamarosan megjelenik egy újabb városi autó, a Smart-tal azonos műszaki alapokra épülő Renault Twingo ZE is, melyet szintén Genfben lepleznek majd le.
EZT OLVASTAD MÁR? Ágyúgolyó futam 2020. február 14-15.
← Utánfutó akkumulátorokkal a hatótávpara ellen?
A Tesla Model 3 tartja legjobban az árát →
Előző Utánfutó akkumulátorokkal a hatótávpara ellen?
Következő A Tesla Model 3 tartja legjobban az árát